Κλέαρχος Κονιτσιώτης

Ο Κλέαρχος Κονιτσιώτης (1926 – 9 Οκτωβρίου 1989) ήταν ο πρώτος Έλληνας παραγωγός ταινιών με την αμερικανική έννοια του όρου (producer). 

 Βιογραφία 
Γεννήθηκε στα Ιωάννινα αλλά μεγάλωσε στην Ξάνθη. Καταγόταν από τους Ασπραγγέλους Ζαγορίου. Η πρώτη του ταινία μεγάλου μήκους ήταν η Στουρνάρα 288 του Ντίνου Δημόπουλου. Ήταν παραγωγός ή συμπαραγωγός σε 32 ταινίες. Κέρδισε πολλά βραβεία στο Φεστιβάλ Κινηματογράφου Θεσσαλονίκης. Του αποδόθηκε ο τίτλος του «Πρίγκιπα» του ελληνικού κινηματογράφου από τον τρόπο με τον οποίο αντιμετώπιζε τους συνεργάτες του.  Την δεκαετία του '70 είχε φιλοξενηθεί μαζί με τη Σωτηρία Ιατρίδου στην τηλεοπτική εκπομπή "Αλάτι και Πιπέρι" του Φρέντυ Γερμανού. Πέθανε σε ηλικία 62 ετών από ανακοπή της καρδιάς σε ξενοδοχείο της Θεσσαλονίκης λίγο μετά τη λήξη του 30ού Φεστιβάλ Ελληνικού Κινηματογράφου στις 9 Οκτωβρίου 1989."Σταμάτησε η καρδιά του πρίγκιπα", εφ. Τα Νέα, φύλλο 10ης Οκτωβρίου 1989, σελ. 28. Κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών.

Η ταινία του Κλέαρχου Κονιτσιώτη με τα περισσότερα εισιτήρια ήταν τα Χτυποκάρδια στο θρανίο (1963 - 1964) 591.675 (2η/92) (Αλέκος Σακελλάριος) και με τα λιγότερα εισιτήρια ήταν το φιλμ Τον παλιό εκείνο τον καιρό (1965 - 1966) 5.305 (101η/101) (Αλέκος Σακελλάριος)/

 Βραβεία / Διακρίσεις / Συμμετοχές 
 Φεστιβάλ Κινηματογράφου Θεσσαλονίκης 
 Έτος Ταινία Βραβεία / συμμετοχές 1960 Αστέρω (1959) Συμμετοχή εκτός συναγωνισμού 1961 Αλίμονο στους νέους Βραβείο α΄ ανδρικού ρόλου 1964 Προδοσία 3 βραβεία (φωτογραφίας, α΄ ανδρικού ρόλου και κριτικών καλύτερης ταινίας μεγάλου μήκους) 1964 Τον παλιό εκείνο τον καιρό Επίσημη συμμετοχή 1965 Επιστροφή Βραβείο α΄ γυναικείου ρόλου 1965 Ο μετανάστης Συμμετοχή εκτός συναγωνισμού 1968 Κορίτσια στον ήλιο 4 βραβεία (καλύτερης καλλιτεχνικής ταινίας, μουσικής, β΄ ανδρικού ρόλου και ειδική μνεία β’ ανδρικού ρόλου) 1971 Εκείνο το καλοκαίρι 2 βραβεία (φωτογραφίας και μουσικής) 1977 Κλειστό παράθυρο 2 βραβεία (σκηνογραφίας και τιμητική διάκριση ερμηνείας)

 Διεθνές Φεστιβάλ Κινηματογράφου Καννών 
 Έτος Ταινία Βραβεία / συμμετοχές 1965 Προδοσία (1964) Επίσημη συμμετοχή

 Διεθνές Φεστιβάλ Κινηματογράφου Βερολίνου 
 Έτος Ταινία Βραβεία / συμμετοχές 1959 Αστέρω Επίσημη συμμετοχή 1977 Κλειστό παράθυρο Επίσημη συμμετοχή

 Όσκαρ 

 Έτος Ταινία Βραβεία / συμμετοχές 1970 Κορίτσια στον ήλιο (1968) Επίσημη ελληνική υποβολή

 Χρυσές Σφαίρες 
 Έτος Ταινία Βραβεία / συμμετοχές 1969 Κορίτσια στον ήλιο (1968) Υποψήφιο για χρυσή σφαίρα καλύτερης ξένης ταινίας

 Άλλα βραβεία / συμμετοχές 
 Έτος Ταινία Βραβεία / συμμετοχές 1964 Προδοσία Ειδικό Βραβείο επιτροπής Ειρήνης στο Φεστιβάλ Κινηματογράφου Μόσχας (Ρωσία) 1965 1968 Κορίτσια στον ήλιο Χρυσό Βραβείο στο Φεστιβάλ Μεσογειακού Κινηματογράφου Ραμπάτ (Μαρόκο) 1969
Χρυσή Πλάκα στο Φεστιβάλ Βαλκανικού Κινηματογράφου Μαμάιας (Ρουμανία) 1970

 Παραπομπές 

Κατηγορία:Έλληνες παραγωγοί ταινιών